Diari Oficial de la Generalitat Valenciana


Sumari del DOGV 6240, del 07-04-2010 (2010/3319)

Informació pública de la modificació puntual núm. 15 al Pla General Municipal d'Almassora.
------------------------------------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3319


Data del document
:   17-03-2010

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * administració local
    * pla d'urbanisme

Informació pública de la modificació puntual núm. 15 al Pla General Municipal d'Almassora. [2010/3319]  
El Ple de l'Ajuntament, en sessió celebrada el dia 8 de març de 2010, acordà sotmetre a informació pública la modificació puntual número 15 al Pla General d'Almassora, redactada pels serveis tècnics municipals; aquesta modificació consisteix en els següents punts:  
a) La creació d'un vial que discorre en part per sòl urbà i en part per sòl urbanitzable no detallat (SUNPOR-4) que connecta el futur desenvolupament urbanístic SUNPOR-4 amb el camí del Mar.  
b) Ajustar la delimitació del sòl urbà ampliant-lo en 598,56 m² de l'immoble situat entre el vial de nova creació i el carrer del Fondo i reduint aquesta superfície del SUNPOR.4   
c) Ampliar el carrer del Fondo, únic vial existent que connectava el SUNPOR-4 amb el camí del Mar, passant de 8 m a 10 m d'ample.   
L'àmbit d'aquesta modificació és l'illa de cases de sòl urbà, en el límit amb el SUNPOR-4, situada entre el carrer del Fondo i el vial de nova creació en el SUNPOR-4, i els dos vials que connecten aquest desenvolupament amb el camí del Mar, en la zona marítima d'aquest terme municipal.   
Els documents que s'exposen són el document de modificació del planejament i el conveni urbanístic de 25 de febrer, subscrit entre aquest Ajuntament i la mercantil Viledom, SL que s'hi adjunta.   
De conformitat amb l'establert en l'article 94, en relació amb els articles 83 a 86 de la Llei 16/2005, Urbanística Valenciana i 223 i 562 del Reglament d'Ordenació i Gestió Territorial Urbanística, se sotmet la modificació puntual número 15 a informació pública per termini d'un mes, a comptar des de la publicació d'aquest anunci en el Diari Oficial de la Comunitat Valenciana.  
Els documents relatius a la modificació estaran exposats per a la seua consulta en la Secció d'Urbanisme d'aquest Ajuntament, de dilluns a divendres, en horari de 09.00 a 14.00 hores, on podran ser consultats. Igualment, podran fer-se consultes als tècnics municipals, durant el període d'informació pública, amb petició d'hora prèvia.  
Durant el termini d'informació pública es podran presentar les al·legacions que s'estimen convenients en l'Ajuntament d'Almassora.  
Amb la publicació d'aquest anunci en el Diari Oficial de la Comunitat Valenciana, queda suspés l'atorgament de llicències i acords aprovatoris de programes en aquelles àrees del territori en les quals les determinacions del nou planejament suposen modificació del règim urbanístic vigent. Aquesta suspensió tindrà una duració màxima de dos anys i s'extingirà, en tot cas, quan s'aprove definitivament la modificació sotmesa a informació.  
El termini per a l'aprovació és de sis mesos, a comptar de l'acord d'iniciació de l'expedient; el sentit del silenci serà negatiu en cas d'absència de resolució expressa.  
Almassora, 17 de març de 2010.- L'alcalde president: Vicente Casanova Claramonte.